ይልቁንስ መ/ር ዘመድኩን በኦዲዮ ቪዥዋልና ተዛማጅ መብቶች ጥበቃ ማኅበር በጸሐፊነት እንደሚሠሩ በመግለጽ የሕግ የበላይነትንና መከበርን የሚደግፉ፣ የቤተሰብ አስተዳዳሪና የልጆች አባት መሆናቸውን የገለጹት ጠበቃው ቅጣቱ ከብዶ ቢወሰን ከደንበኛቸው መልካም ጠባይዕ እና ሓላፊነት አንጻር ጉዳት ስለሚያደርስ ቅጣቱ በገደብ እንዲደረግላቸው ጠይቀዋል፡፡ መ/ር ዘመድኩንም በተለይ ሁለት ልጆች እንዳሉት፣ የትምህርት ውጤታቸውንም በቅርበት የሚከታተልላቸው እርሱ መሆኑን፣ ስለ ኮፒ ራይት መጠበቅ ከፍተኛ ትግል እያደረገ መሆኑን፣ ለተለያዩ አብያተ ክርስቲያን ያለ ክፍያ በነጻ አገልግሎት የሚሰጥ መሆኑን በመግለጽ የጠበቃውን አስተያየት የሚያጠናክር መግለጫ ሰጥቷል፡፡
